12- L ́actu tien de malo que ye previsible y que tien un ritmu que durmiría a un farloperu y que tien una capa de corrección política que merecería l  ́aplausu del cura que nun entendió un pijo de los Simpson y que tien una estética de Casinu de Vetusta que fairía que Clarín aprovechare una oui-ja pa venir a esclariar les coses... Tien de bono, eso sí, que nun molesta nin a los republicanos y que, realmente (y más nos postreros años) arrima a xente muncho interesante al nuestru país. Pero non sólo. Ye un exemplu de bona xestión, y al marxe les ironíes y los sarcasmos -perdón, pero nací enriba d ́una escombrera y viví nun barriu: pa mín toles  pompes acaben siendo fúnebres), una inversión de futuru qu ́habría qu ́aprovechar más y meyor. Tuvieron de pasar cásique vente años pa que los premiaos s ́arrimaren a les cais d ́Uviéu o d ́Avilés; pa que dalgunu diere una lleción maxistral -de verdá- en Xixón... Incluso, y gracies a esti entramáu, un de los proyectos más sólidos y solventes de los nuevos equipamientos culturales nel Estáu (el Niemeyer) yá va siendo una realidá operativa... ¿Y por qué non? ¡Hasta l ́actual campaña d  ́atracción turística Asturias, lo dice todo el mundo (la meyor n ́años, lloñe de la flipada del Osu Yogui o del cansinu Paraísu Natural) sáca-y rendimientu --por fin-- a munchos de los primeros espades que tienen pasao pel Campoamor... Si la marca Asturies se beneficia de los Premios... hasta los mesmos premios podrían vese rellanzaos y, sobre manera, po- drían buscar una ampliación del so mesmu rellatu onde los mozos puean ver nesi actu, y nel trabayu de la Fundación, un exemplu váli- du y  tresferible de lo qu ́unos bonos emprendedores con inxeniu, aniciativa, belleza, intelixencia, xenerosidá y glamour puen facer dende un país que yá nun quier ser más una sombra na escuridá.